أحبك واليحبك يغمض شلون
جريمة آنه اعتبرهه الليل انامه
لكن بالحلم لو يمي الاگيك
أظل نايم لحد يوم القيامة
إرجع خل اشوفك ولو بس لحظات
حته بشوفتك تتكحل جفوني
لأن حته الدمع لجلك تركني وراح
ومن كد ما بچيتك زعلت عيوني
شهرين آنه اصومن بس اشوفك جاي
طالت غيبتك وارد اعرف شلونك
وذا صارت صدگ وتدك علية الباب
اصوم اربع سنين لخاطر عيونك
أحبك من بعيد وهيچ أحس مرتاح
ومخلي الگلب يحچي اعله لاهيته
لأن طبع الگمر كلش حلو امن بعيد
لكن لو قريب تقل جماليته
تمنيتك ولو بالحلم تنشاف
لكن للأسف يومية سهران
ومن خيط الفجر يهديلي النوم
من فگري الاگي الحلم خلصان
تبعد عني ليش وتدري بالروح
تعبانه وبعد ما تحمل هموم
يل ما تدري عگبك صاحبك صار
مثل حال العلم من غير النجوم
نحله أتهجــّرت منحلهــه بي عبوات
تــِـدَوّر منحل أو تفتر عله أوصافــــــك
لگــت منحل عسل بشفافــك ألحـلوات
بعد شتريد إجتــّي أوسكنت إشفافـــك
ــــأأألتـــــوقيـــــــع